cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy et cy cy en cy cy cy cy cy cy cy cy nl cy la es cy nb cy cy cy es cy en cy cy cy cy cy su cy ceb cy cy ca en cy nl en cy su cy su cy es es en es
Noson Dathlu’r Dinesydd @ 40 – Clwb y Diwc, Tachwedd 1af | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
gan Glenys Llewelyn. Lluniau – Irfon Bennett
Mi gafwyd noson gwerth chweil o adloniant o dan arweiniad dwylo medrus Beti George yn y Duke of Clarence ar 1 Tachwedd. Syniad gwych oedd cael cyflwynydd proffesiynol fel hyn i lywio’r achlysur mor slic.
Trefnydd y noson: Aled Wyn
Yn gefndir i gyfraniadau’r holl artistiaid, roedd tafluniau o gloriau cyn-rifynnau o’r Dinesydd, a Beti’n sôn am rai o’r stôrïau mwyaf cofiadwy a fu’n gefndir i’r papur dros y 40 mlynedd.
Mae’n debyg mai’r “sgandal” fwyaf yn ei hanes oedd y ffwdan a gododd yn sgil cyhoeddi’r “Dyddiadur Dyn Dŵad”. Fe ysgrifennodd Gweinidog Capel Ebeneser ar y pryd at y Golygydd ynghylch y siom bod hanesion llanc ifanc yn diota a gamblo yn y ddinas yn cael ymddangos yn y papur bro, ac y dylai’r cyfraniadau hyn gael eu gwahardd.
Drwy gyflwyniad gwych Dafydd Emyr, fel gog a symudodd i’r ddinas, cafwyd cipolwg crafog ar fywyd y llanc ifanc hwnnw, a’r hyn a gododd wrychyn y Dinesydd  ar y pryd. Daeth â sawl gwên i’n hwynebau.
Rhywun arall a symudodd o Gaernarfon i Gaerdydd yw’r Prifardd Rhys Iorwerth ac, fel y dywedodd Beti, roedd gan y brifddinas reswm i ddathlu pan enillodd Rhys y Gadair yn Wrecsam yn 2011. Roedd y cerddi dwys a doniol a gyflwynodd ar yr achlysur hwn yn ein hatgoffa, fel y dywedodd ei hun, o ddeuoliaeth y ddinas a’r bywyd a gaiff ei adlewyrchu rhwng cloriau’r Dinesydd.
Adlewyrchiad o’r bywyd hwnnw a holl ddigwyddiadau amrywiol Caerdydd oedd y cwis cyflym, hwyliog yng nghofal Aled Wyn, a drefnodd y noson, a llongyfarchiadau i dîm y “Gwydrau Gweigion” ar ddod i’r brig.
Gigs cerddoriaeth yw arlwy arferol Clwb y Diwc ac roedd yr elfen honno yn bwysig yn y digwyddiad hwn. Cafwyd set fer, ond arbennig iawn, gan Catsgam a aeth â ni yn ôl i’r “Riverside Cafe” a “Cowbridge Road”.
Os mai Beti George oedd Brenhines y noson, roedd Heather Jones yn Seren, gyda’i hanesion difyr am ei hieuenctid, ei phrofiadau a’i hangerdd dros berfformio yn Gymraeg. Llwyddodd Heather i ddistewi pob un o’r 120 yn y gynulleidfa gyda’i datganiad hudolus o “Cwsg Osian”.
I gloi’r cyfan, ymunodd aelodau o Côrdydd mewn diweddglo hyfryd ac ymateb pawb ar y ffordd allan oedd eu bod wedi mwynhau’n arw.
Mae’n werth cadw llygad ar ddigwyddiadau Clwb y Diwc – wyddoch chi byth beth allai ddigwydd, ac mae croeso i bawb.Dathlu’r Dines
Catsgam  ·  Clwb y Diwc  ·  Côrdydd  ·  Dafydd Emyr  ·  dathliadau  ·  Duke of Clarence  ·  Dyddiadur y Dyn Dwad  ·  Heather Jones  ·  Prifardd Rhys Iorwerth  ·  Y Dinesydd
sylw ar yr adroddiad yma
Adroddiad hyfryd ar noson fendigedig. Diolch i Glwb y Diwc am drefnu’r cyfan.
Darllen pellach a awgrymir
Pigion o’r Dinesydd, Mis Mehefin
© Hawlfraint 2019 POBL CAERDYDD. Cedwir Bob Hawl.